
BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.132/2021 privind acordarea unui ajutor financiar pensionarilor din sistemul public de pensii în anul 2022, precum şi pentru modificarea alin.(10) al art.7 din Ordonanţa de urgenţă a Guvernului nr.43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgenţă, trimis Comisiei pentru buget, finanțe și bănci și Comisiei pentru muncă şi protecţie socială, spre dezbatere pe fond, în procedură de urgență, prin adresa nr. PLx.54 din 21 februarie 2022, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor organice.
                PREŞEDINTE,                                                       PREȘEDINTE,
       Bogdan – Iulian HUȚUCĂ                                         Adrian SOLOMON

RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.132/2021 privind acordarea unui ajutor financiar pensionarilor din sistemul public de pensii în anul 2022, precum şi pentru modificarea alin.(10) al art.7 din Ordonanţa de urgenţă a Guvernului nr.43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgenţă
În conformitate cu prevederile art. 95 și 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci și Comisia pentru muncă şi protecţie socială, au fost sesizate, prin adresa nr. PLx.54 din 21 februarie 2022, spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.132/2021 privind acordarea unui ajutor financiar pensionarilor din sistemul public de pensii în anul 2022, precum şi pentru modificarea alin.(10) al art.7 din Ordonanţa de urgenţă a Guvernului nr.43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgenţă.

Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din 14 februarie 2022, ca urmare a depășirii termenului de adoptare, potrivit art.115 alin.(5) teza a III-a din Constituția României, republicată.

   La dezbaterea proiectului de lege s-au avut în vedere avizele favorabile ale Consiliului Economic şi Social, Consiliului Legislativ, Comisiei pentru egalitatea de şanse pentru femei şi bărbaţi, Comisiei pentru drepturile omului, culte şi problemele minorităţilor naţionale, Comisiei pentru industrii şi servicii, Comisiei pentru politică economică, reformă şi privatizare și  Comisiei  juridice, de disciplină şi imunităţi.
Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr.132/2021, prin care se instituie acordarea, în luna ianuarie a anului 2022, a unui ajutor financiar în cuantum de 1.200 lei pentru pensionarii sistemului public de pensii şi beneficiarii de drepturi prevăzute de legi cu caracter special cu venituri mai mici sau egale cu 1.000 lei. Pentru pensionarii sistemului public de pensii şi beneficiarii de drepturi prevăzute de legi cu caracter special, ale căror venituri au valori cuprinse între 1.001 - 1.600 lei inclusiv, ajutorul financiar se acordă ca diferenţă între nivelul de 2.200 lei şi nivelul veniturilor cumulate din drepturile de pensie, respectiv drepturile prevăzute de actele normative cu caracter special.
În conformitate cu prevederile art. 62 și 64 din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanţe şi bănci și cei ai Comisiei pentru muncă şi protecţie socială au examinat proiectul de lege în şedinţe separate.  
Membrii Comisiei pentru pentru muncă şi protecţie socială au dezbătut proiectul de lege și documentele conexe în şedinţa din 8 iunie 2022. La lucrările comisiei au participat deputații conform listei de prezență.

Comisia pentru buget, finanțe și bănci a examinat proiectul de lege în ședința din 20 septembrie 2022. La lucrările comisiei au participat deputații conform listei de prezență.
La dezbaterile acestui proiect de lege au participat, în calitate de invitați, din partea Ministerului Muncii și Solidarității Sociale, domnul Secretar de Stat Cătălin Boboc și doamna  Director Mihaela Grecu.
În urma examinării proiectului de lege și a opiniilor exprimate, deputații prezenți la lucrările comisiilor au hotărât, cu unanimitatea voturilor exprimate, să propună plenului Camerei Deputaţilor un raport comun de adoptare a proiectului de lege pentru aprobarea Ordonanţei de urgenţă a Guvernului nr.132/2021 privind acordarea unui ajutor financiar pensionarilor din sistemul public de pensii în anul 2022, precum şi pentru modificarea alin.(10) al art.7 din Ordonanţa de urgenţă a Guvernului nr.43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgenţă, în forma adoptată de Senat.

În raport cu obiectul şi conţinutul său, proiectul de lege face parte din categoria legilor organice.

                 PREŞEDINTE,                                                           PREȘEDINTE,

       Bogdan – Iulian HUȚUCĂ                                               Adrian SOLOMON
                  SECRETAR,                                                               SECRETAR,
        Iulius – Marian FIRCZAK                                     Dan – Constantin ŞLINCU
Şef serviciu,                                                                                                                                                                                                                                                                                                                                                                                                                     
Giorgiana Ene                                                                                                                                                 
Consilier,                                                                                                                                             Consilier parlamentar,                                                                                                                                                                                                                                             
Simina Alexandra Mocanu                                                                                                                               Elena Anghel
